2007.5.11. Az Európai Unió Hivatalos Lapja L 122/59 A BIZOTTSÁG HATÁROZATA (2007. május 2.) Bulgária csatlakozása miatt a Helianthus annuus fajok vetőmagjainak — melyek esetében nem vizsgálták az Orobanche spp.-vel szembeni ellenállást — forgalmazása tekintetében a 2002/53/EK tanácsi irányelvtől való eltérést biztosító átmeneti intézkedések meghatározásáról (az értesítés a C(2007) 1822. számú dokumentummal történt) (EGT vonatkozású szöveg) (2007/329/EK) AZ EURÓPAI KÖZÖSSÉGEK BIZOTTSÁGA, tekintettel Bulgária és Románia csatlakozási szerződésére, tekintettel Bulgária és Románia csatlakozási okmányára és külö- nösen annak 42. cikkére, mivel: (1) —A mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelv (!) értelmében az ezen irányelvben vagy az ezen irányelvben kifejtetteknek megfelelő elvekkel összhangban elismert mezőgazdasági növényfajták vetőmagja nem áll semmi- féle forgalmazási korlátozás hatálya alatt. E fajtákat a mezőgazdasági növényfajok közös fajtajegyzékében (a továbbiakban: közös fajtajegyzék) teszik közzé, mely a tagállamok nemzeti jegyzékein alapul. 2) — A Helianthus annuus fajok Orobanche spp.-vel szembeni ellenállása fontos tényező e faj bulgáriai termesztése szempontjából; a nem ellenálló fajokat alkalmatlannak kell tekinteni. Egyelőre még nem ismeretes, hogy a más tagállamok által a nemzeti jegyzékeikbe történő felvétel céljából elismert fajok  ellenállnak-e az Orobanche Spp.-nek. (3) — Így Bulgáriát fel kell hatalmazni, hogy 2009. december 31-ig tiltsa be területén a közös fajtajegyzékben felsorolt azon fajok vetőmagjainak forgalmazását, melyek esetében nem vizsgálták meg az Orobanche spp.-vel szembeni ellenállást. Ezen időszak alatt Bulgáriának lehetősége lesz teszteken és információgyűjtésen keresztül megvizs- gálni, hogy a közös fajtajegyzékben szereplő Helianthus annuus fajok ellenállnak-e az Orobanche spp.-nek és szükség esetén megfelelő intézkedéseket hozzon a 2002/53/EK irányelv keretében. (4 — Az e határozatban előírt intézkedések összhangban vannak a Mezőgazdasági, Kertészeti és Erdészeti Vető- magok és Szaporítóanyagok Állandó Bizottságának véle- ményével, ELFOGADTA EZT A HATÁROZATOT: 1. cikk (1) —A 2002/53/EK irányelv 16. cikkének (1) bekezdésétől eltérően Bulgária 2009. december 31-ig megtilthatja területén a mezőgazdasági növényfajok közös fajtajegyzékében felsorolt azon Helianthus annuus fajok vetőmagjainak forgalmazását, melyek esetében nem vizsgálták meg az Orobanche spp.-vel szembeni ellenállást a fajtának a nemzeti jegyzékbe történő felvétele során. (2) —A tagállamok legkésőbb az e határozatról szóló értesí- téstől számított 20 napon belül eljuttatják a többi tagállamhoz és a Bizottsághoz azon fajok jegyzékét, melyek esetében megvizsgálták az Orobanche spp.-vel szembeni ellenállást. Rend- szeresen frissítik ezt a jegyzéket. A mezőgazdasági növényfajok közös fajtajegyzékében jelezni kell azon Helianthus annuus fajokat, melyek esetében megvizs- gálták az Orobanche spp.-vel szembeni ellenállást. 2. cikk Ennek a határozatnak a tagállamok a címzettjei. Kelt Brüsszelben, 2007. május 2-án. a Bizottság részéről Markos KYPRIANOU a Bizottság tagja () HL L 193., 2002.7.20., 1. o. A legutóbb az 1829/2003/EK európai parlamenti és tanácsi rendelettel (HL L 268., 2003.10.18., 1. o.) módosított irányelv.